

|  |  |  |  |
| --- | --- | --- | --- |
| Maa-amet  maaamet@maaamet.ee | Teie | | 05.02.2024 e-kiri |
| Meie | (digitaalallkirja kuupäev)nr  3-1.1/2024/690 | |
| XXXXXXXXXXXXXXXXXXXXXXXXXXXXXX | XXX | |  |

**Taotlus kinnisasja vajalikkuse väljaselgitamise menetluses nr 24-1196**

Riigi kinnisvararegistri menetluses nr 24-1196 on Riigimetsa Majandamise Keskus (edaspidi RMK) saanud teate Maa-ameti kavatsusest anda tasu eest kasutamiseks 141 erinevates maakondades asuvat kinnisasja. Teate saanutel on palutud esitada taotlus või arvamus menetluses oleva vara suhtes 21 päeva jooksul teate avaldamisest.

Tutvunud teatega annab RMK teada oma huvist järgmiste kinnisasjade osas:

1. Järva maakond, Järva vald, Kagavere küla, **Metsavahi** (25702:003:0224, KV41740) - piirneb RMK valdusega ja kinnisasjadel kasvav mets moodustab ühtse massiivi, omab metsamajanduslikku potentsiaali (perspektiivne metsastamine) – taotleme kinnisasja üleandmist RMK valdusesse;
2. Võru maakond, Võru vald, Võrumõisa küla, **Sooniidu** (91801:001:0559, KV78017) – RMK valdusega piirnev juba praegu valdavas osas võsastunud kinnisasi, omab metsamajanduslikku potentsiaali (perspektiivne metsastamine) - taotleme kinnisasja üleandmist RMK valdusesse;
3. Tartu maakond, Tartu vald, Valmaotsa küla, **Sambliku** (79601:001:0375, KV82154) – asub RMK valduse sees, omab metsamajanduslikku potentsiaali (perspektiivne metsastamine) - taotleme kinnisasja üleandmist RMK valdusesse.

Mõistame, et antud juhul on Maa-amet algatanud nende kinnisasjade kasutusse andmise põllumajanduslikul eesmärgil, aga arvestades nende kinnisasjade paiknemist ja looduslikku seisundit peab RMK põhjendatuks ja otstarbekaks võtta kõnealused kinnisasjad edaspidi kasutusele metsamajanduslikul eesmärgil.

1. Lääne-Viru maakond, Tapa vald, Aavere küla, **Toomanurme** (78702:002:0235, KV30254) – RMK huvi kinnisasjal asuva metsamaa osas;
2. Lääne-Viru maakond, Väike-Maarja vald, Liigvalla küla, **Ussilaka** (66001:001:0195, KV41895) - RMK huvi kinnisasjal asuva metsamaa osas;
3. Võru maakond, Rõuge vald, Kõrgepalu küla, **Uue-Rahe** (69801:001:0186, KV81287) - RMK huvi kinnisasjal asuva metsamaa osas, mets moodustab RMK valdusega ühtse massiivi ja on oluline Haabsilla metsaparandussüsteemi projekteerimise seisukohalt

RMK ei soovi nimetatud kinnisasjadel asuva haritava maa ja/või rohumaa kasutusse andmise protsessi takistada, aga arvestades metsa (sh ka riigimetsa massiivi osa) olemasolu nendel kinnisasjadel palume Teil tõsiselt kaaluda nimetatud kinnisasjade üleandmist RMK valdusesse. RMK peab oluliseks, et riigimaal (ja seda sõltumata riigimaa valdajast) kasvav mets oleks hoitud, kaitstud ja majandatud. Kuivõrd RMK ei pea jätkuvalt põhjendatuks kulutada rahalisi vahendeid kinnisasja jagamiseks, so kinnisasjal asuva metsa eraldamiseks, siis taotleme vara üleandmist tervikuna ja kinnitame, et riigivara üleandmise järgselt on ka RMK-l võimekus hallata põllumajanduslikke maakasutuslepinguid.

Lugupidamisega

(allkirjastatud digitaalselt)

Andres Sepp

Peametsaülem

Teadmiseks: Kliimaministeerium; Regionaal- ja Põllumajandusministeerium

Piret Tauer, tel 5340 8325, piret.tauer@rmk.ee